Het zijn comen in recht voer meye en scepen van loeven jan va bruessele
geheten de ruyte in deen zijde en jan uuter helicht van quaderebbe
t ande Ald de voirs jan de ruyte dede seggen dat de voirs jan
uut helicht en hij als momboer zijns wijfs met anden daen clevende
seke goede gebleven na de doot goerts wevel gesceiden en gedeylt
hadden en onder den anden een woenige met huysen hoven waten
boirenputte en bogarde en anden hoen toebehoerten gelegen tuschen
quaderebbe en erpse op tscheyden vanden pchien ald daf den voirs
janne en jane elcken een gedeelte gevallen was in deylingen ende
dat op tgedeelte des voirs jas uuter helicht stonde enen borrenputte
van welken putte hij hem toegeseeght hadde duutscap en gebruyck
te laten volgen en hebben desgelijcx hadde hij de voirs uut helicht
den voirs jane de ruyte also hij dede seggen geloeft en toegeseeght
dwater van desselfs uut helicht wuwe ald gelegen te laten comen
en zinen loop hebben inden wuwe svoirs jans de ruyte daen
gelegen dede voerts seggen de voirs jan de ruyte dat de voirs
uuter helicht na de doot des voirs goerds wevel gehouden hadde
een bogaerdeken den voirs gelege toebehoende en daen liggen in
welke bogdeken de voirs uuter helicht gekind hadde den voirs ruyte
gericht te wesen hoewael hijt alleen hielt en tpffijt toegh
En dat hem de voirs uuter helicht dese voirs puten aldus
toegeseeght en gekend hadde boet de voirs ruyte te thoenen
hopende so verre hij die gethoenen conste dat hem dan tvoirs
gebruyck vanden borrenputts en wate volgen soude en dat
hij hem oic van zinen gedeelte in tvoirs bogaerdeken te weten
vand sestendeele voldoen soude en hem laten volgen Op dwelc
de voirs jan ut helicht hem vantwerde kenende en ovgevende
den voirs jane den ruyte dlopen van zinen wate inden vive
of wuwe des selfs jans s de ruyte als voirscr es ontkennen
toeseggen en tverlyen vanden anden ii poenten Seggen oic alwt
dat hijt hem toegeseeght hadde so wae dat geschiet voe der
deylingen en wae mids der deylingen vsmolten en va onweerden
gemct dat de deylinge daf niet en ruerde des hij hem gedroegh
totter deylingen daf voe scepen va loeven geschiet zijnde Na
den welken beide ptien gewijst worden tot hoen bethoene ende
ten daghe van thoeniss thoende de voirs reyne ruyte clairlic ond den
anden dat de voirs uuter helicht hem tvoirs ongebruyck vanden borren
putte toegeseeght hadde te laten volgen en na der deylingen also dat